Christopher Walken Sertai “Dune: Part 2”, Akan Bawa Watak Emperor Shaddam IV
Denis Villeneuve menambah satu lagi nama besar dalam sekuel Dune yang dinanti-nantikan. Menurut Deadline, pelakon veteran Christopher Walken disahkan menyertai Dune: Part 2 dengan memainkan watak Emperor Shaddam IV, penguasa alam semesta yang terkenal, dan individu yang menghantar keluarga Atreides ke Arrakis, yang memulakan keruntuhan kerabat mereka Penggambaran filem sekuel itu dijangka bermula akhir tahun dengan, dengan tarikh tayangannya telah ditetapkan pada 20 Oktober 2023. Peranan terbaru Walken adalah menerusi filem tahun 2020 Wild Mountain Thyme, dan pelakon itu juga membintangi siri popular Apple TV, Severance, yang mana peranannya itu telah dipuji ramai pihak. Baru-baru ini, bintang Black Widow Florence Pugh telah disahkan menyertai sekuel akan datang dengan memainkan peranan Princess Irulan.  “Bahagian Kedua akan memberi tumpuan kepada Paul yang mengumpulkan bala tentera Fremen untuk memerangi Harkonnen yang kejam, kerana dia pada dasarnya adalah tokoh mesias mitos kepada penduduk Arrakis.” “Bahagian Kedua akan memberi tumpuan kepada Paul yang mengumpulkan bala tentera Fremen untuk memerangi Harkonnen yang kejam, kerana dia pada dasarnya adalah tokoh mesias mitos kepada penduduk Arrakis.” Diarahkan oleh Denis Villenueve, Dune dibintangi pelakon seperti Timothée Chalamet, Rebecca Ferguson, Oscar Isaac, Josh Brolin, Stellan Skarsgård, Dave Bautista, Stephen McKinley Henderson, Zendaya, David Dastmalchian, Chang Chen, Sharon Duncan-Brewster, Charlotte Rampling, Jason Momoa dan Javier Bardem.